CELEX: 32015D0311(01)
Language: lt
Date: 1425945600000
Title: 2015 m. kovo 10 d. Komisijos sprendimas, kuriuo nustatomos 2014 m. paveldo vietos, kurioms suteikiamas Europos paveldo ženklas

11.3.2015   
            
            
               LT
            
            
               Europos Sąjungos oficialusis leidinys
            
            
               C 83/3
            
         KOMISIJOS SPRENDIMAS
   2015 m. kovo 10 d.
   kuriuo nustatomos 2014 m. paveldo vietos, kurioms suteikiamas Europos paveldo ženklas
   (2015/C 83/03)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2011 m. lapkričio 16 d. Europos Parlamento ir Tarybos sprendimą Nr. 1194/2011/ES dėl Europos Sąjungos veiksmų, susijusių su Europos paveldo ženklu (1), ypač į jo 14 straipsnio 1 dalį,
   kadangi:
   
               (1)
            
            
               2014 m. gruodžio 17 d. Europos ekspertų grupė perdavė Komisijai ataskaitą dėl paveldo vietų, kurioms 2014 m. būtų galima skirti Europos paveldo ženklą, atrankos proceso, ir Komisija, atsižvelgdama į joje pateiktas rekomendacijas, turėtų nustatyti paveldo vietas, kurioms bus suteiktas minėtas ženklas;
            
         
               (2)
            
            
               vadovaujantis Sprendimo Nr. 1194/2011/ES 15 straipsniu, reguliariai vykdoma kiekvienos paveldo vietos, kuriai suteiktas ženklas, stebėsena, siekiant užtikrinti, kad ji toliau atitiktų nustatytus kriterijus ir joje toliau būtų laikomasi paraiškoje pateikto projekto ir darbų plano,
            
         NUSPRENDĖ:
   Vienintelis straipsnis
   Europos paveldo ženklas suteikiamas Atėnų senamiesčiui (Graikija), Kliuni vienuolynui (Prancūzija), Aragonijos karūnos archyvui (Ispanija), Liublino unijai (Lenkija), Vestfalijos taikos proceso vietovėms (Vokietija), Koimbros universiteto bendrajai bibliotekai (Portugalija), 1791 m. gegužės 3 d. konstitucijai (Lenkija), Hambacho piliai (Vokietija), Mirties bausmės panaikinimo chartijai (Portugalija), pastatui „Residencia de Estudiantes“ (Ispanija), 1919–1940 m. Kauno paveldui (Lietuva), Franjos partizanų ligoninei (Slovėnija), Robert’o Schumano namui (Prancūzija), Alcide’o de Gasperi namui-muziejui (Italija), istorinei Gdansko laivų statyklai (Lenkija) ir Europos iškylų memorialiniam parkui (Vengrija).
   
      Priimta Briuselyje 2015 m. kovo 10 d.
      
         
            Komisijos vardu
         
         Tibor NAVRACSICS
         
            Komisijos narys
         
      
   
   
      (1)  OL L 303, 2011 11 22, p. 1.